கேள்வி: ஜேம்ஸ் பர்ச் - பொது பற்றி விளக்கவும்.
பதில்: பேராக் மாநில முதல்வர் பதவிக்கு ஜேம்ஸ் பர்ச் நியமிக்கப்பட்ட பின்னர், பேராக் மாநிலத்தின் மதம், கலாசாரம் தொடர்பான விசயங்களில் ஜேம்ஸ் பர்ச் தலையிடுவதாக, சிங்கப்பூர் இருந்த நீரிணை குடியேற்றங்களின் ஆளுநர்கள் பட்டியல் ஆண்ட்ரு கிளார்க்கிற்கு பேராக் சுல்தான் அப்துல்லா ஒரு கடிதக் குறிப்பை அனுப்பினார். சுல்தானின் அனுமதி இல்லாமலும்; மற்றும் அவரின் கீழ் இருந்த பிராந்தியத் தலைவர்களின் அனுமதி இல்லாமலும்; பேராக் மதம், கலாசாரம் தொடர்பான விசயங்களில் ஜேம்ஸ் பர்ச் தலையிடுவது தவறு என ஆண்ட்ரு கிளார்க்கிடம் அந்தக் கடிதத்தில் கூறப்பட்டது.
கேள்வி: ஜேம்ஸ் பர்ச் - தலைவர்களின் கூட்டம் பற்றி தகவல் சொல்.
பதில்: அந்தக் காலக் கட்டத்தில், தப்பியோடிய அடிமைகளை (''Fugitive Slaves'') பிணையாக வைத்துக் கொள்வது; பேராக் வட்டாரத் தலைவர்களின் உடைமைப் பழக்கங்களில் ஒன்றாகக் கருதப்பட்டது. மேலும், நிலக்கிழாரின் நில வரிகளைக் (''Feudal Dues'') கட்ட இயலாதவர்களும் நிலக்கிழாரின் அடிமைகளாகக் கருதப்பட்டார்கள். நீண்ட காலமாக இருந்து வந்த இந்தப் பழக்கத்தை ஜேம்ஸ் பர்ச் அகற்ற முயன்றார். ஜேம்ஸ் பர்ச் காலனிய அரசாங்கத்தின் செயல்பாடுகளில் அனுபவம் வாய்ந்தவர். ஆனால் அவரால் மலாய் மொழியில் முறையாகப் பேச இயலவில்லை. அவர் நடைமுறைக்கு கொண்டு வந்த புதிய வரி வசூல் முறையால் பல பேராக் மலாய்த் தலைவர்களின் எதிர்ப்பைத் தேடிக் கொண்டார். நிலக்கிழாரிய படைகள் வீடுகளை எரித்தல் மற்றும் நிலக்கிழாரின் அடிமைகளைச் சரணடையுமாறு கட்டளையிட்டது போன்ற அவரின் அமலாக்க முறை மலாய்த் தலைவர்களைப் கோபப்படுத்தியது.
கேள்வி: ஜேம்ஸ் பர்ச் - தொடர் நிகழ்வுகள் பற்றி விளக்கவும்.
பதில்: File:Sword used in the 1875 assassination of J.W.W. Birch (31839139523).jpg இருப்பினும் சிங்கப்பூரில் இருந்த ஆண்ட்ரு கிளார்க்கிடம் இருந்து சாதகமான பதில்கள் எதுவும் வரவில்லை. எனவே 21 சூலை 1875 அன்று, ராஜா அப்துல்லா, வட்டாரத் தலைவர்களின் கூட்டத்திற்கு ஏற்பாடு செய்தார். அந்தக் கூட்டத்தின் போது ஜேம்ஸ் பர்ச்சிற்கு விசம் கொடுக்க முடிவு செய்யப்பட்டது. ஆனால் வட்டாரத் தலைவர்களில் ஒருவரான மகாராஜா லேலா என்பவர் ஜேம்ஸ் பர்ச்சைக் குத்திக் கொலை செய்ய முன்வந்தார். மகாராஜா லேலாவின் முடிவு ஏற்றுக் கொள்ளப்பட்டது. 1875-ஆம் ஆண்டு நவம்பர் 2-ஆம் தேதி மகாராஜா லேலாவின் சீடர்களால் ஜேம்ஸ் பர்ச் கொல்லப்பட்டார். மகாராஜா லேலாவின் சீடர்களில் ஒருவரான செபுண்டம் (''Sepuntum''), ஜேம்ஸ் பர்ச்சை ஈட்டியால் குத்திக் கொன்றார். அந்த நேரத்தில் ஜேம்ஸ் பர்ச், எஸ்எஸ் டிராகன் (''SS Dragon'') எனும் தன் படகின் குளியல் அறையில் இருந்தார். அப்போது அந்தப் படகு பேராக் ஆறு மகாராஜா லேலாவின் வீட்டிற்கு அருகில் பாசிர் சாலாக் எனும் இடத்தில் நங்கூரமிட்டு இருந்தது..
கேள்வி: ஜேம்ஸ் பர்ச் - நிர்வாக மாற்றம் பற்றி விளக்கவும்.
பதில்: கொலைக்கு உடந்தையாக இருந்ததாக நம்பப்பட்ட சுல்தான் ராஜா அப்துல்லா, பதவி நீக்கம் செய்யப்பட்டார். பின்னர் அவர் சீசெல்சு நாட்டிற்கு நாடு கடத்தப்பட்டார். அவருக்குப் பதிலாக அவரின் அரியணை போட்டியாளரான ராஜா யூசுப் (''Raja Yusuf'') சுல்தானாக நியமிக்கப்பட்டார். இந்த நிகழ்வுக்குப் பிறகு, பேராக் மாநிலத்தின் நிர்வாகம் தைப்பிங்கிற்கு மாற்றப்பட்டது. சர் இயூ லோ (''Sir Hugh Low'') என்பவர் புதிய முதல்வராக நியமிக்கப்பட்டார். பேராக் மீதான அவரின் புதிய நிர்வாகம், நேர்த்தியான அரசதந்திர வழியில் அமைந்தது. அவர் படிப்படியாக அடிமைத்தனம் தடை செய்தார். மற்றும் கடன்-அடிமைத்தனத்தைப் படிப்படியாக அகற்றினார். பேராக் சுல்தான் மற்றும் தலைவர்களின் உணர்வுகளைத் தணிக்கும் வகையில், அவர்களுக்குப் போதுமான மாதாந்திர இழப்பீடுகளையும் வழங்கினார்.
கேள்வி: ஜேம்ஸ் பர்ச் - நினைவகம் பற்றி விளக்கவும்.
பதில்: File: Birch Memorial Clocktower.JPG ஜேம்ஸ் பர்ச்சின் கல்லறை, பேராக் கம்போங் மெமாலி எனும் கிராமத்தில் ஒரு பிரித்தானியக் கோட்டைக்கு அருகில் இன்றும் உள்ளது. பாசிர் சாலாக் கிராமப்புறத்தில் இருந்து சுமார் 24 கிமீ தொலைவில் ஜேம்ஸ் பர்ச்சின் கல்லறை உள்ளது. அவரின் கல்லறை தற்போது ஒரு செம்பனை தோட்டத்திற்கு மத்தியில் மறைந்துள்ளதாகவும் அறியப்படுகிறது. ஜேம்ஸ் பர்ச்சின் நினைவாக ஒரு மணிக்கூண்டு கோபுரம் (''Birch Memorial Clock Tower'') 1909-ஆம் ஆண்டு கட்டப்பட்டது. இன்றும் ஈப்போ மாநிலப் பள்ளிவாசலுக்கு முன்னால் உள்ளது. கோலாலம்பூர் மற்றும் தைப்பிங்கில் உள்ள இரு சாலைகளுக்கு அவரின் பெயர் சூட்டப்பட்டதாகவும் அறியப்படுகிறது. இருப்பினும், 1957-இல் மலேசியா சுதந்திரம் அடைந்த பிறகு அதே சாலைகள் மகாராஜா லேலா சாலை (''Jalan Maharajalela'') என மறுபெயரிடப்பட்டது. சிரம்பான், பினாங்கு மற்றும் ஈப்போ, சிங்கப்பூர் நகரங்களிலும் ஜேம்ஸ் பர்ச்சின் பெயரில் சாலைகள் உள்ளன.